burgasdotpro/wikipedia huggingface dataset:
Steven Erikson

Steven Erikson (* 7. október 1959, Toronto, Kanada) je pseudonym Stevena Rune Lundina, kanadského spisovateľa fantasy, ktorý vyštudoval archeológiu a antropológiu. Nejaký čas strávil na vykopávkach v Južnej a Strednej Amerike. Tam sa tiež zoznámil so svojou manželkou. V súčasnosti sa venuje už len písaniu.Jeho najznámejšie dielo je 10-dielna séria románov Malazská Kniha padlých.
Začiatky.
Jeho prvý fantasy román "Gardens of the Moon" (1999) je prvým z 10-dielnej Malazskej Knihy padlých. Štýl jeho písania sa zameriava na zložité zápletky z pohľadu viacerých postáv. Svet Malazu navrhli Steven Erikson a Ian Cameron Esslemont pôvodne ako hru na hrdinov (RPG). Román "Gardens of the Moon" vznikol ako filmový scenár a neskôr sa vyvinul do podoby románu, ktorý Erikson dokončil v rokoch 1991 – 1992; nedokázal ho však predať. Ku koncu 90-tich rokov vydavateľstvo Bantam UK román odkúpilo a požiadalo Eriksona, aby napísal ďalšie knihy z rovnakého sveta. Naplánoval 10-dielnu sériu a pri písaní použil históriu sveta, ktorú vymyslel spolu s Esslemontom. Zmluva s Bantam UK mala hodnotu 675 000 libier, čo bol „jeden z najväčších honorárov zaplatených za fantasy sériu“.
Erikson uviedol, že sa rád hrá a mení zažité zvyklosti fantasy tým, že predstavuje postavy, ktoré porušujú stereotyp spájaný s ich rolami. Typickým príkladom je hĺbavý a zároveň vražedný barbar Karsa Orlong. Taktiež úmyselne začal sériu uprostred už prebiehajúceho príbehu namiesto častejšieho úvodu.
Bibliografia.
Malazská Kniha padlých.
Príbehy, ktoré tvoria jadro série:
Novely, ktoré sa odohrávajú vo svete Malazu:
Charkanaská trilógia:
Alúvium Blhu

Alúvium Blhu je chránený areál v katastrálnom území obce Hrušovo v okrese Rimavská Sobota. Patrí pod CHKO Cerovskú vrchovinu.
Nachádza sa v geomorfologickom celku Revúcka vrchovina, rozprestiera sa na ploche a bol vyhlásený v roku 1991. Predmetom ochrany je jelšový biotop na nive rieky Blh s výskytom perovníka pštrosieho ("Matteuccia sthruthiopteris"). Ochranné pásmo nebolo určené.
Far Cry 2

Far Cry 2 je akčná počítačová hra žánru first-person shooter, pokračovanie úspešnej hry Far Cry z roku 2004. Firma CryTek, vývojári pôvodného prvého dielu Far Cry sa nepodieľali na vývoji titulu. 
Gameplay.
Far Cry 2 sa odohráva na území afrického kontinentu.
Zbrane.
Hráč má aj prístup k veľkému arzenálu zbraní. Medzi ne patria:
DUNIA Engine.
DUNIA, slovo perzského pôvodu, ktoré znamená život. DUNIA je vlastne obrovský, realistický, prepracovaný a detailný ekosystém. Každý konár ide bez problémov odstreliť, stromy sa regenerujú po dlhšom časovom úseku. Rovnako sa dá kosiť tráva, alebo sa dajú zapáliť aj rozľahlé územia.
Alúvium Gidry

Alúvium Gidry je prírodná rezervácia v katastrálnom území obce Budmerice v okrese Pezinok. 
Chránené územie je súčasťou geomorfologického celku Podunajská pahorkatina, podcelku Trnavská pahorkatina, má rozlohu a bola vyhlásená v roku 1993 bez ochranného pásma. Na území rezervácie platí 5. stupeň ochrany.
Predmetom ochrany sú: "Zachované prirodzené močiarne spoločenstvá tvorené zvyškom jelšového lesa, dvoma jazierkami s priľahlými močiarno-vŕbovými porastmi na alúviu riečky Gidra."
Alúvium Paríža

Alúvium Paríža je chránený areál v katastrálnom území obcí Nová Vieska a Strekov v okrese Nové Zámky.
Nachádza sa v geomorfologickom celku Podunajská pahorkatina, má rozlohu a prvýkrát bol vyhlásený v roku 1988. Predmetom ochrany sú zachované lužné porasty v poľnohospodárskej krajine na nive Paríža.
Alúvium Žitavy

Alúvium Žitavy je prírodná rezervácia v katastrálnom území mesta Hurbanovo a obce Martovce v okrese Komárno.
Je lokalizovaná v geomorfologickom celku Podunajská rovina, má rozlohu a bola vyhlásená v roku 1993. Dôvodom ochrany je zachovaný lužný les s diverzitou rozmanitých druhov rastlín a živočíchov, vrátane množstva vtákov (hniezdiská).
V rezervácii Alúvium Žitavy bolo zistených 16 druhov vodných mäkkýšov.
Karol Spišák

Karol Spišák (* 17. august 1941, Bratislava – † 13. marec 2007, Bratislava) bol slovenský herec a režisér. 
Od roku 1994 bol riaditeľom Starého divadla Karola Spišáka, ktoré bolo po ňom pomenované v roku 2016. Po jeho smrti bol za riaditeľa vymenovaný jeho syn, Ondrej Spišák (* 1964).
Basket Case

„Basket Case“ je pieseň skupiny Green Day z ich tretieho albumu "Dookie". Po tom, čo vyšla ako singel v januári 1995 sa stala obrovským hitom, 5 týždňov obsadila prvé miesto v rebríčkoch Modern Rock Tracks. Pieseň napísal frontam skupiny Billie Joe Armstrong, pričom text obsahuje jeho boj s úzkosťou.
V roku 1995 bola skupina za singel nominovaná na Grammy za najlepší rockový spevácky výkon. Pieseň tiež vyšla na kompilácii "International Superhits!", ktorá vyšla v roku 2001.
Zoznam skladieb.
7" Vinylové single Box Set
Bunker

Bunker je zodolnená obranná stavba, patrí k prvkom modernej fortifikácie. Začali sa používať pred prvou svetovou vojnou, mohutný rozvoj prebehol pred a počas druhej svetovej vojny, ako aj počas studenej vojny. Bunker môže byť vybudovaný ako stály, spravidla železobetónový objekt - súčasť stáleho opevnenia, alebo ako súčasť poľného opevnenia. Bunker zväčša vybudovaný ako polozapustený (len čiastočne vyčnievajúci z terénu), zapustený (strop objektu je na úrovni terénu) alebo podzemný objekt, len výnimočne je bunker vybudovaný ako povrchový objekt. 
Úlohou bunkru je chrániť živú silu a techniku pred účinkami bojových prostriedkov nepriateľa. 
Typy bunkrov.
Podľa určenia možno bunkre rozdeliť na:
Bunkre ako stále obranné objekty sú len výnimočne budované ako jednotlivé objekty, oveľa častejšie vyvárajú určitý systém rovnakých alebo podobných objektov - napríklad líniu pohraničného alebo pobrežného opevnenia, opevnený priestor, alebo sú do nejakého obranného systému rôznym spôsobom zapojené - napríklad zodolnené letisko, základňa strategických rakiet, ale tiež napríklad systém ochrany obyvateľstva proti zbraniam hromadného ničenia.
Bojové objekty.
Sú určené predovšetkým na priame vedenie bojovej činnosti. Podľa druhu a bojového určenia môžu byť vyzbrojené guľometmi, delami rôznych kalibrov a mínometmi, ako aj ďalšími druhmi zbraní. Podľa bojového určenia môžu mať veľmi rozdielnu konštrukciu - od jednoduchej polozapustenej stavby s jedinou miestnosťou, ktorá slúži ako bojové stanovište zbraní, ubytovací priestor pre pár vojakov i skladisko munície zároveň, po rozsiahle niekoľkoposchodové objekty s posádkou niekoľko desiatok vojakov, s vlastným zdrojom vody a elektriny. 
Pozorovacie a kontrolné stanovištia.
Sú určené na pozorovanie priestoru bojiska alebo iného záujmového priestoru (napríklad mestá, priemyslového závodu a podobne). 
Úkryty pre živú silu.
Sú určené na ochranu živej sily pred účinkami nepriateľskej paľby. 
Úkryty pre strediská velenia a riadenia.
Sú určené pre ochranu veliteľstiev a štábov pred účinkami nepriateľskej paľby. Spravidla sú lepšie chránené (odolnejšie) ako úkryty pre živú silu. Mimoriadne odolné sú objekty pre ochranu najvyššieho vedenia štátu.
Úkryty pre vojenskú techniku.
Sú určené pre ochranu vojenskej techniky pred účinkami nepriateľských zbraní. Umožňujú tiež obsluhu a údržbu ukrytej vojenskej techniky. Sú to napríklad úkryty pre bojové lietadlá, k najväčším bunkrom patrili napríklad nemecké úkryty pre ponorky.
Úkryty pre obyvateľstvo a pre výrobné zariadenia a zásoby.
Začali sa budovať pred a počas druhej svetovej vojny, ako reakcia na zvýšenú účinnosť leteckého bombardovania zázemia znepriatelených strán a tým aj zvýšené ohrozenie obyvateľstva a výrobných kapacít. Zvláštny význam nadobudli v období studenej vojny a ako reakcia na hrozbu použitia zbraní hromadného ničenia. V tejto podobe sa radia k objektom civilnej ochrany.
Zoznam ministrov zahraničných vecí Česko-Slovenska

Od vzniku Česko-Slovenska v roku 1918 do jeho rozpadu v roku 1992 mal štát týchto ministrov zahraničných vecí:
Ornithodira

Ornithodira je taxón plazov patriaci do taxónu Avemetatarsalia (Pan-Aves), ktorý patrí pod Archosauria. Ornithodira pozostáva v podstate z vtákojašterov a dinosaurov.
Charakteristika.
Tieto živočíchy sú charakteristické vzpriamenou chôdzou a krkom v tvare S, vďaka čomu majú názov Ornithodira, čiže vtáčí krk. 
Systematika.
Ornithodira:
V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z taxónu Ornithodira vyňaté vtáky (tvoria samostatnú triedu blanovcov).
Miriam Bobková

Miriam Bobková (* 2. marec 1979, Spišská Nová Ves) je slovenská atlétka, bežkyňa na 100 metrov cez prekážky, vysoká 175 cm a váži 67 kg. Je členkou klubu AK Spartak Dubnica nad Váhom. V roku 2007 na MS v atletike nepostúpila z rozbehu. Na Letných olympijských hrách 2008 v Pekingu taktiež nepostúpila z rozbehu.
Vrcholové podujatia.
Peking 2008.
Na olympijských hrách v Pekingu 2008 vypadla v rozbehoch a časom 13,65 s skončila na celkovom 37. mieste.
 Jej štartovná rekacia bola 0,230 s.
Výnos o zriadení Protektorátu Čechy a Morava

Výnos o zriadení Protektorátu Čechy a Morava je výnos vydaný Adolfom Hitlerom 16. marca 1939 v Prahe, ktorý po vyhlásení samostatnosti slovenského štátu 14. marca 1939 a okupácii českých krajín nemeckými vojskami 15. marca 1939 formálne zavŕšil existenciu pomníchovského Česko-Slovenska a včlenil zvyšok Česka do Veľkonemeckej ríše ako (ríšsky) Protektorát Čechy a Morava ("Reichsprotektorat Böhmen und Mähren").
Výnos bol publikovaný vo vestníku ríšskeho protektora pod číslom RP06/39 a v česko-slovenskej zbierke zákonov pod číslom 75/1939. Text je v oboch prípadoch v nemčine, pričom v čs. zbierke zákonov nasleduje český preklad, ktorý však nemá charakter oficiálneho prameňa práva. 16. marca 1939 bol uverejnený na prvých stranách všetkých českých denníkov.
Archieparchia

Archieparchia alebo zriedkavo arcieparchia je vo východných katolíckych cirkvách územie s veriacimi, ktorí sú zverení do pastoračnej starostlivosti archieparchu. Na jej čele stojí archieparcha (arcieparcha), ktorý môže byť aj metropolitom, ale nie každý archieparcha je metropolitom.
Termín archieparchia je ekvivalentom termínu arcidiecéza používaného v rímskokatolíckej cirkvi.
Archieparchie (a ich archieparchovia) sa riadia podľa kánonov 177-310 Kódexu kánonov východných cirkví.
Prešovská archieparchia

Gréckokatolícke arcibiskupstvo Prešov alebo Prešovská archieparchia alebo Prešovská gréckokatolícka archieparchia alebo zriedkavejšie Prešovská gréckokatolícka arcieparchia je metropolitná archieparchia Gréckokatolíckej cirkvi na Slovensku "sui iuris" so sídlom v Prešove. Na jej čelo bol 26. októbra 2023 vymenovaný Jonáš Maxim.
História.
Archieparchia bola zriadená ako eparchia () 3. novembra 1815 cisárom Františkom I. (na základe patronátneho práva) a kanonicky erigovaná 22. septembra 1818 rímskym pápežom Piom VII. bulou Relata Semper. Prešovská eparchia bola vyčlenená z územia pôvodnej Mukačevskej gréckokatolíckej eparchie.
Dňa 30. januára 2008 rímsky pápež Benedikt XVI. túto eparchiu povýšil na archieparchiu a zároveň zriadil Prešovskú gréckokatolícku metropoliu. Sufragánnymi eparchiami sa stali Košická eparchia a novozaložená Bratislavská eparchia. Rozloha archieparchie je zhodná s územím Prešovského kraja.
Biskupi.
Arcibiskup a metropolita.
Na čele Prešovskej archieparchie je v súčasnosti Jeho Vysokopreosvietenosť vladyka Jonáš Maxim ako arcibiskup a metropolita. Menovaný bol 26. októbra 2023, biskupskú chirotóniu prijal 27. januára 2024 a v ten istý deň sa ujal riadenia Prešovskej archieparchie.
Emeritný arcibiskup.
Arcibiskupom a metropolitom bol do 25. apríla 2022 vladyka Ján Babjak. Do úradu prešovského eparchu ho menoval pápež Ján Pavol II. 11. decembra 2002. Biskupskú vysviacku prijal z rúk sv. Jána Pavla II. v Bazilike sv. Petra v Ríme 6. januára 2003. Intronizácia sa uskutočnila 18. januára 2003 v Prešove. 30. januára 2008 pápež Benedikt XVI. v súvislosti s novým kánonickým usporiadaním Gréckokatolíckej cirkvi na Slovensku vymenoval Jána Babjaka za prvého prešovského arcibiskupa a metropolitu. 
Jeho zrieknutie úradu bolo prijaté pápežom Františkom a oznámené 25. apríla 2022. Archieparchiu od toho dňa viedol ako apoštolský administrátor "sede vacante" vladyka Peter Rusnák, bratislavský eparcha, a to až do chirotónie a intronizácie vladyku Jonáša 27. januára 2024.
Pomocný biskup.
V súčasnosti je Prešovská archieparchia bez pomocného biskupa. Pápež František vymenoval 19. apríla 2013 pomocného biskupa pre Prešovskú archieparchiu otca Milana Lacha SJ. Jeho chirotonia sa uskutočnila v Ľutine 1. júna 2013. Vladyka Milan Lach bol 24. júna 2017 menovaný za apoštolského administrátora Eparchie Parma pre Ruténov v USA. 
V rokoch 19921997 bol pomocným biskupom Milan Chautur, ktorý bol v roku 1997 vymenovaný za exarchu Košického exarchátu.
Archieparchiálny vikariát.
Arcibiskup a metropolita Ján Babjak zriadil 13. apríla 2017 Humenský vikariát so sídlom v Humennom. Prvým vikárom sa stal dovtedajší farár farnosti Humenné Martin Zlacký. Do správy vikariátu patria protopresbyteráty Humenné, Snina, Medzilaborce, Stropkov, Vranov, Čemerné a Hanušovce. 
Katedrála.
Hlavným chrámom eparchie je Katedrálny chrám sv. Jána Krstiteľa v Prešove. Patrónom eparchie je sv. Ján Krstiteľ (Predchodca).
Pútnické miesta.
Pútnickými miestami eparchie sú Ľutina, Krásny Brod, Buková hôrka, Šašová, Čirč, Rafajovce, Litmanová.
Bratislavská eparchia

Bratislavská gréckokatolícka eparchia alebo Bratislavská eparchia () je eparchia gréckokatolíckej cirkvi na Slovensku. Jej rozloha je zhodná s územím Slovenska okrem územia Prešovského a Košického kraja. Je sufragánnou eparchiou Prešovskej gréckokatolíckej metropolie. Jej eparchom je Peter Rusnák.
Hlavným chrámom eparchie je Katedrálny chrám Povýšenia vznešeného a životodarného Kríža v Bratislave. Patrónmi eparchie sú sv. Peter a sv. Pavol.
Pútnickými miestami eparchie sú Bratislava (katedrála) a Šaštín (Bazilika Sedembolestnej Panny Márie).
História.
Eparchia bola zriadená 30. januára 2008 pápežom Benediktom XVI. vyčlenením územia z Prešovskej gréckokatolíckej archieparchie a jurisdikčne sa stala jej sufragánnou eparchiou. Následne, v ten istý deň, pápež vymenoval aj prvého eparchu eparchie – Petra Rusnáka, ktorý predtým pôsobil ako bratislavský farár a protopresbyter. Ako eparcha pôsobí doteraz.
Pápež František vymenoval dňa 23. januára 2023 za pomocného biskupa, dovtedajšieho parmského eparchu, vladyku Milana Lacha. 
Protopresbyteriáty a farnosti.
Eparchia pozostáva zo štyroch protopresbyteriátov: Bratislava-Trnava, Banská Bystrica, Nitra-Trenčín a Žilina.
Protopresbyteriáty sa delia na farnosti nasledovne:
Košická eparchia

Košická gréckokatolícka eparchia alebo Košická eparchia (lat. "Eparchia Košicensis"; 1997-jan. 2008 "Košický apoštolský exarchát" - lat. "exarchatus Košicensis") bola zriadená ako apoštolský exarchát 21. februára 1997 rímskym pápežom Jánom Pavlom II. vyčlenením územia z Prešovskej gréckokatolíckej eparchie. Dňa 30. januára 2008 bol exarchát rímskym pápežom (Benedikt XVI.) povýšený na eparchiu a jurisdikčne ju podriadil novozriadenej Prešovskej gréckokatolíckej archieparchii. Rozloha eparchie je zhodná s územím Košického kraja.
Dejiny.
V roku 1787 vznikol v rámci Mukačevskej eparchie košický vikariát. Jeho sídlo však bolo neskôr prenesené do Prešova. Udialo sa tak z rozhodnutia cisárskej kancelárie z 20. decembra 1792.
Keď bolo v r. 1818 zriadené Prešovské biskupstvo nepatrila doňho stredná a južná časť Zemplína, ktoré zostali pod správou Mukačevského biskupstva.
V r. 1939 bola časť Mukačevskej eparchie na východnom Slovensku daná pod dočasnú správu ako samostatná "sui iuris" časť (Apoštolská Administratúra Mukačevská, zriadená na pokyn Posvätnej Kongregácie pre Východnú Cirkev) gréckokatolíckemu biskupovi – apoštolskému administrátorovi v Prešove Pavlovi Petrovi Gojdičovi. Ten ju spravoval prostredníctvom generálneho vikára.
Po odstúpení Podkarpatskej Rusi Sovietom časť Mukačevskej eparchie na Slovensku prešla bez dekrétu apoštolského stolca pod správu prešovského eparchu, opäť ako samostatná "sui iuris" časť, a nie ako časť Prešovskej eparchie.
Mukačevská administratúra mala v rokoch 1945-1950 75 farností a 161 filiálok.
Apoštolský exarchát so sídlom v Košiciach ustanovil pre gréckokatolíkov rímsky pápež Ján Pavol II. 27. februára 1997 bulou "Ecclesiales communitates". Jeho územie bolo vyčlenené z gréckokatolíckej eparchie so sídlom v Prešove a zodpovedalo územiu Košického kraja. 
V roku 2008 bol exarchát povýšený na eparchiu.
Hlavným chrámom eparchie je Katedrálny chrám Narodenia Presvätej Bohorodičky v Košiciach. Patrónmi eparchie sú sv. Cyril a Metod.
Pútnickými miestami eparchie sú Sečovce, Klokočov, Michalovce (Bazilika Zostúpenia Svätého Ducha) a Košice (katedrála).
Exarchát svätých Cyrila a Metoda v Toronte

Torontský exarchát svätých Cyrila a Metoda, presnejšie Exarchát svätých Cyrila a Metoda v Toronte (lat. "Exarchatus Sanctorum Cyrilli et Methodii Torontini ritus Byzantini"), je biskupstvo na území Kanady náležiace k Pittsburghskej metropolii. Rozloha eparchie je zhodná s celým územím Kanady.
Zriadený bol ako eparchia 13. októbra 1980 pápežom Jánom Pavlom II. vyčlenením územia a veriacich z Torontskej ukrajinsko-gréckokatolíckej eparchie pre slovenských gréckokatolíckych veriach a jurisdikčne bola podriadená priamo Svätej Stolici. Prvým eparchom v rokoch 1980-1996 bol Michael Rusnak, C.Ss.R. († 2003). Od roku 2000 spravoval eparchiu John Stephen Pazak najprv ako eparchiálny biskup, následne ako apoštolský administrátor sede vacante so sídlom vo Phoenixe. 5. júla 2018, na sviatok sv. Cyrila a Metoda, patrónov eparchie, menoval rímsky pápež František za eparchiálneho biskupa kňaza-redemptoristu Mariána Andreja Pacáka. Svojho úradu sa ujal 15. septembra 2018 intronizáciou v torontskej katedrále. Dňa 20. októbra sa dovtedajší eparcha Marián Andrej Pacák vzdal úradu a za apoštolského administrátora sede vacante bol vymenovaný Kurt Richard Burnette, sídelný ruténsky eparcha passaický.
3. marca 2022 Pápež František zmenil eparchiu na exarchát a pripojil ju k Pittsburghskej ruténskej metropolii. Zároveň potvrdil Kurta Brunetta ako apoštolského administrátora "sede vacante."
Luga (mesto)

Luga (rusky Луга) je mesto v Leningradskej oblasti v severozápadnom Rusku, 140 km od Petrohradu. Preteká tadiaľ rieka Luga. Mesto bolo založené v roku 1777. Žije tu 39 100 obyvateľov .
Dmitrij Vaľukevič

Dmitrij Vaľukevič (; * 31. máj 1981) je slovenský atlét, skokan do diaľky a trojskokan. V roku 2007 skončil na MS v atletike v kvalifikácií.
Zmena občianstva.
Od marca 2005 je reprezentantom Slovenska.
Vrcholové podujatia.
Peking 2008.
Na olympijských hrách v Pekingu 2008 skončil na štrnástom mieste výkonom 17,08 m a z kvalifikácie nepostúpil.
Trojrozmerné modelovanie

Trojrozmerné modelovanie alebo 3D modelovanie umožňuje analýzy priestorových vzťahov 3D objektov. Každý element 3D objektu umožňuje pripojenie negrafických atribútov (napr. databázy s obsahom typov striech, fasád, databázy nájomníkov a pod.).
Na základe požiadavky na zameranie detailov a analytického spracovania dát je možné ponúknuť tri základné typy 3D modelov budov:
1. generácia: Blokový model.
Jednotlivé budovy sú nahradené blokom, ktorý je daný priemetom obvodu ich strešných plášťov stavieb na terén a charakteristickou výškou. Bloky budov sú umiestnené na zameraný digitálny model terénu.
2. generácia: Urbanistický model.
Jednotlivé budovy sú nahradené blokom, ktorý je daný priemetom obvodu ich strešných plášťov na terén, výškovou kostrou a je doplnený o automatizované generované tvary striech z meraných výškových a polohových údajov. Bloky budov sú umiestnené na zameraný digitálny model terénu a môžu byť doplnené jednoduchým priestorovým modelom vegetácie.
3. generácia: Podrobný model.
3D model blokov budov je daný priemetom obvodu ich strešných plášťov na terén a rozčlenením na jednotlivé budovy podľa stavebných parciel. Tvary striech sú vytvárané 3D modelovaním z meraných výškových a polohových údajov. Budovy sú umiestnené na zameraný digitálny model terénu a môžu byť doplnené priestorovým modelom vegetácie.
Sovietsk

Sovietsk (), do druhej svetovej vojny známy pod nemeckým názvom Tilsit (; ), je mesto na sútoku riek Tylža a Neman v Kaliningradskej oblasti Ruskej federácie, ležiace na hraniciach s Litvou.
Založené bolo Rádom nemeckých rytierov v roku 1288 a pred 2. svetovou vojnou bolo súčasťou Nemeckej ríše, presnejšie provincie Východné Prusko. Podľa sčítania obyvateľstva v roku 2020 malo 38 910 obyvateľov.
V meste bol v roku 1807 počas napoleonských vojen uzavretý tzv. Tylžský mier medzi Ruskom, Pruskom a Francúzskom.
Nachodka (mesto)

Nachodka () je prístavné mesto v Prímorskom kraji v Rusku. Mesto bolo založené v roku 1941. Má 173 500 obyvateľov .
Ďalekozrakosť

Ďalekozrakosť (odb. "hyperopia") je chyba oka, pri ktorej sa lúče svetla usmernené očnou šošovkou zbiehajú až za sietnicou, preto na sietnici nevzniká ostrý obraz. Oko minimálne odchýlky dokáže čiastočne kompenzovať akomodáciou šošovky (zmenou mohutnosti). 
Takto postihnutý človek zle vidí blízke predmety, naopak celkom dobre vidí predmety vzdialené. Chyba sa dá napraviť použitím spojnej šošovky (okuliare alebo očné šošovky). Opakom ďalekozrakosti je krátkozrakosť. Chyba sa dá riešiť aj operáciou.
Írska libra

Írska libra (angl. "Irish pound", ír. "Éireannach") bola menová jednotka Írska do roku 2002. Jej ISO 4217 kód bol "IEP" a zvyčajné označenie bolo "£" alebo "IR£" na rozlíšenie od britskej libry alebo iných libier. V roku 2002 bola nahradená eurom.
Mince:1,2,5,10,20,50 penny, 1 pound
Bankovky:5,10,20,50,100 pounds
€1=0,787564 IEP
Portugalské escudo

Portugalské escudo bola menová jednotka v Portugalsku väčšinu 20. storočia. Jeho ISO 4217 kód bol PTE. Jedno escudo sa delilo na 100 centavov (centavos).
V roku 1999 bolo v bezhotovostnom styku nahradené eurom, v roku 2002 aj v styku hotovostnom.
Mince:5,10,20,50,100,200 escudos
Bankovky:500,1000,2000,5000,10000 escudos
Španielska peseta

Španielska peseta (ISO 4217 kód "ESP") bola menová jednotka Španielska v rokoch 1869-2002. Spolu s francúzskym frankom bola aj jednou z mien Andorry. Delila sa na 100 centimov (céntimos) alebo 4 reály (reales), tieto jednotky sa však prestali používať v 70. rokoch 20. storočia.
Vodná veža (Petržalka)

Vodná veža v Petržalke je vodná veža, ktorá sa nachádza na petržalskom brehu Dunaja, pri Starom moste na Tyršovom nábreží. Je vysoká približne 20 metrov a spolu s domčekom slúžiacim na jej obsluhu sa nachádza v areáli divadla Aréna.
Objekt je od 15. októbra 2004 národnou kultúrnou pamiatkou zapísanou v Ústrednom zozname pamiatkové fondu pod číslom 652/2.
História.
Vodnú vežu postavili pár rokov predtým, ako bolo založené divadlo Aréna (1828). Veža slúžila na zásobovanie divadla vodou v čase, keď ešte nebol vybudovaný mestský vodovod. Ten sa začal stavať až koncom 19. storočia a v Petržalke dokonca ešte neskôr.
Súčasnosť.
V rokoch 2022-2023 prešla veža spolu s Divadlom Aréna rekonštrukciou. Objekty, ako aj pozemok, na ktorých stoja, patria bratislavskému samosprávnemu kraju. Spolu s divadlom boli stavby vyhlásené za národné kultúrne pamiatky.
Dievčenský román

Dievčenský román je druh románu určený najmä dospievajúcim dievčatám. 
Hlavnou hrdinkou románu býva mladé dievča, zvyčajne v školskom veku, ktoré sledujeme pri prekonávaní životných prekážok, vďaka ktorým objavuje alebo nadobúda určité mravné hodnoty, získava životné skúsenosti a dospieva. Dej sa odohráva v typickom prostredí, kde sa mladé dievčatá zvyknú pohybovať, napríklad škola, rodinné prostredie, penzionát a podobne. Dievčenský román kladie taktiež veľký dôraz na citovú stránku života hlavnej postavy, riešia sa medziľudské vzťahy medzi hlavnou hrdinkou a inými postavami, vnútorné citové rozpoloženie hlavnej hrdinky a pod. 
Niektoré dievčenské romány zvyknú byť kritizované a označované za „gýčové“, „stereotypné“ a „psychologicky povrchné“, no mnohé sú naopak vydvihované a oceňované za svoju komplexnosť.
Významní predstavitelia.
Zo sveta
Slovenskí autori
Fínska marka

Fínska marka (po fínsky "markka") bola jednotka fínskej meny od roku 1860 do roku 1999, v praxi až do 2002, kedy ju nahradilo euro. Jej menový kód bol FIM a obyčajne sa na vyjadrenie častí používala značka mk. Delila sa na 100 penny. Výmenný kurz s eurom bol 5,94573 mariek za 1 euro.
Mince: 5, 10, 20, 50 penniä, 1, 5, 10 mariek
Bankovky: 10, 20, 50, 100, 500, 1000, 5000 mariek
Bankovky.
Nasledovná tabuľka ukazuje posledné vydané série fínskych mariek, ktoré navrhol Erik Bruun a boli vydané v 1986.
Holandský gulden

Holandský gulden alebo (najmä staršie) holandský zlatý či nizozemský zlatý bola menová jednotka Holandska resp. Nizozemska od 13. storočia do roku 2002, kedy bol nahradený eurom. 
Mince: 5, 10, 25 centov,1, 2 1/2, 5 guldenov
Bankovky: 5, 10, 25, 50, 100, 250, 1000 guldenov
€1= 2,20371 NLG
Ľudovít II. (Francúzsko)

Ľudovít II. zvaný Koktavý (* 1. november 846 – † 10. apríl 879, Compiègne) z dynastie Karolovcov bol francúzsky kráľ, syn francúzskeho kráľa Karola II. a Ermentrudy Orleánskej. 
Vlády sa ujal po smrti svojho otca v roku 877. Ešte predtým vládol v Akvitánsku, kde sa stal kráľom už v roku 866 po smrti svojho mladšieho brata Karola, zvaného Dieťa. 
Ľudovíta korunoval 8. decembra 877 Hincmar, arcibiskup v Reims. Druhý raz dostal západofranskú korunu od pápeža Jána VIII. v Troyes, keď sa pápež v septembri 878 zúčastnil na tamojšom koncile. Pretože Ľudovít zomrel už na jar nasledujúci rok, mal na priebeh dejín len malý vplyv. Bol opisovaný ako „prostý a jemný muž, milovník mieru, spravodlivosti a náboženstva“. V roku 878 venoval okolie Barcelony, Girony a Besalú Guifredovi Barcelonskému. Jeho posledným činom bol vojenský pochod proti Vikingom, ktorí sužovali Európu. Ľudovít bol už ale chorý a krátko po začiatku výpravy zomrel. Po jeho smrti si vládu nad Západofranskou ríšou rozdelili jeho dvaja synovia Ľudovít III. a Karolman II.
Manželstvá a deti.
V roku 862 sa oženil, napriek odporu svojho otca Karola, s Ansgardou Burgundskou. Karol ale požiadal pápeža o anulovanie manželstva, ten mu vyhovel, a Ľudovít sa potom oženil s otcom vybratou nevestou Adelou z Frioul.
∞ 1/ Ansgarda Burgundská
∞ 2/ 875 Adéla z Frioul
Róbert I. (Francúzsko)

Róbert I. (* okolo roku 865 – † 15. jún 923) bol francúzsky kráľ, ktorý vládol medzi rokmi 922 a 923.
Život.
Narodil sa okolo roku 865. Bol mladším synom Róberta z Anjou a bratom kráľa Oda. V roku 888 čase bratovho panovania získal hodnosť grófa Parížskeho a v ďalšom období sa stal grófom aj v Tours, Anjou a Blois. A dostal aj kláštory Marmoutier, St. Martin v Tours, St. Aignan v Orleane, St. Denis, St.Germain-des-Prés, St. Amand a Morienval v ktorých bol aj laickým opátom. Keď Odo roku 898 zomrel, rešpektoval nárok Karola III. na trón za čo mu on potvrdil všetky jeho majetky. Róbert sa potom naďalej venoval obrane severu krajiny pred Normami. Roku 921 však Róbert porušil vazalský sľub voči Karolovi. Podporovaný mnohými duchovnými a silnými šľachticmi bol korunovaný za protikráľa. Obaja králi zberali vojsko, ktoré sa stretlo v krvavej bitke pri Soissons. Podľa tradície Róberta v priamom súboji zabil jeho súper. Jeho potomkovia sa však presadili. Vnuk Hugo sa stal zakladateľom novej francúzskej dynastie Kapetovcov.
Kráľovský jobagión

Kráľovskí jobagióni (iné názvy: dvornícki jobagióni, kráľovskí dvorania, kráľovi poddaní, kráľovi lénnici; lat. iobagiones regis = „jobagióni kráľa“) boli v 12. a začiatkom 13. storočia (spolu so županmi) najvyššia šľachtická vrstva v Uhorsku, teda uhorskí veľmoži.
Karol VII. (Francúzsko)

Karol VII. Víťazný (* 22. február 1403, Paríž, Francúzsko – † 22. júl 1461, Mehun-sur-Yèvre) bol francúzsky kráľ v rokoch 14221461. Jeho meno je neodmysliteľne spojené s menom Johanky z Arku. I jej zásluhou doviedol Francúzsko k úspešnému ukončeniu storočnej vojny.
Životopis.
Pochádzal z dynastie Valois a bol piatym synom Karola VI. a Izabely Bavorskej. Kráľom sa stal v roku 1422 uprostred občianskej vojny, ktorá navyše bola komplikovaná anglickou vojenskou intervenciou z víťaznej bitky pri Azincourte (1415). Jeho duševne chorý otec ho v zmluve z Troyes vydedil v prospech svojho zaťa, anglického kráľa Henricha V. a vnuka Henricha VI. Karol však pod zámienkou duševnej nespôsobilosti svojho otca túto zmluvu odmietol. Bol korunovaný ako kráľ Karol VII. 17. júla 1429 v Reims v prítomnosti Johanky z Arku.
Radom ordonancií zaistil tiež relatívny pokoj v krajine. Výrazne upevnil kráľovskú moc, čím podporil vzrastajúce centralistické tendencie vtedajšieho Francúzska. Vykonal dve dôležité reformy – peňažnú a vojenskú. Zaviedol pevné dane a stále žoldnierske vojsko závislé od kráľovskej moci. V jeho reformách ďalej pokračoval jeho syn Ľudovít XI.
Deti.
V apríli 1422 sa oženil s Máriou z Anjou (* 1404 – † 1463), mali spolu 14 detí:
Maltská líra

Maltská líra (ISO 4217 MTL) bola menovou jednotkou Malty do roku 2007. Delila sa na 100 centov, do toku 1994 sa 1 cent delil na 10 mils. 1. januára 2008 bola nahradená eurom s výmenným kurzom 1 EUR = 0,429300 MTL.
Mince:1,2,5,10,25,50 centov, 1 lira
Bankovky:2,5,10,20 liri
Vatikánska líra

Vatikánska líra (ISO 4217 VAL) bola menová jednotka Vatikánu v rokoch 1929 až 2002. 
V roku 2002 bola nahradená eurom v kurze 1 EUR = 1936,27 VAL.
Sanmarínska líra

Sanmarínska líra (ISO 4217 SML) bola menová jednotka San Marína od 60. rokov 19. storočia do roku 2002, kedy bola nahradená eurom. Bola ekvivalentom talianskej líry.
Michael Gambon

Sir Michael John Gambon (* 19. október 1940, Dublin, Írsko – † 27. september 2023, Witham, Essex, Anglicko) bol britský divadelný, televízny a filmový herec. Má britské aj írske občianstvo.
Od tretieho dielu hral v ságe o Harry Potterovi riaditeľa Bradavickej strednej školy čarodejníckej – profesora Albusa Dumbledora, po tom čo jeho prvý predstaviteľ Richard Harris v roku 2002 zomrel na Hodgkinovu chorobu.
Jednotka (STVR)

Jednotka (:1; od 1993 do 2004 - "STV1") je prvý televízny okruh (program) Slovenskej televízie a rozhlasu ktorý vysiela najmä spravodajstvo, relácie pre deti, seriály a zábavné show.
História.
Vznikol 1. januára 1993 transformáciou prvého programu Česko-slovenskej televízie (po roku 1990 nazývaného F1), ktorý začal vysielať v roku 1956 z Bratislavy (od 1962 aj z Košíc a od 1966 aj z Banskej Bystrice) a bol na rozdiel od neskoršieho druhého programu koncipovaný ako federálny, teda český aj slovenský. V súčasnosti je Jednotka súčasťou verejnoprávneho multiplexu.
Štátna poznávacia značka

Štátna poznávacia značka (skr. ŠPZ) alebo hovorovo ešpézetka, ešpezetka môže byť:
Andezitové kamenné more

Andezitové kamenné more je národná prírodná pamiatka v katastrálnom území obce Malá Lehota v okrese Žarnovica, v pohorí Tribeč. Má rozlohu , vyhlásená bola v roku 1975. Ide o vedecky zaujímavý zachovaný zvyšok čela rozpadnutého lávového prúdu s andezitmi.
Dvojka (STVR)

Dvojka (:2; od 1993 do 2004 – "STV2") je druhý televízny okruh (program) Slovenskej televízie a rozhlasu na ktorom sa vysielajú hlavne dokumenty, magazíny, kvalitné európske filmy a programy pre národnostné menšiny.
História.
Vznikol 1. januára 1993 transformáciou druhého programu Česko-slovenskej televízie (po 1990 nazývaného S 1, alebo len STV), ktorý začal vysielať v roku 1970 pokusne a v roku 1973 pravidelne a bol na rozdiel od federálneho prvého programu koncipovaný ako národný, teda slovenský. V súčasnosti je Dvojka súčasťou verejnoprávneho multiplexu.
Vodné pólo

Vodné pólo je loptová hra, v ktorej proti sebe nastupujú dve 7 (6 a 1 brankár) členné družstvá. Hrá sa na štyri štvrtiny po 8 minút čistého času (v prípade, že hra musí mať víťaza a je nerozhodný stav, predlžuje sa 2x po 3 minúty), mladší žiaci hrajú 4x7 minút a mladšia prípravka 4x6 minút.
Prvá zmienka o loptovej hre vo vode je z roku 1840. Hráči pri nej sedeli obkročmo na sudoch a loptu sa do bránky snažili dostať za pomoci pádla. Podobnosť tejto hry s konským pólom mala za následok, že táto hra dostala meno „Vodné pólo“. Prvé pravidlá boli spísané približne v roku 1870. V rokoch 1880 až 1888 získalo "vodné pólo" súčasnú podobu. K zjednoteniu pravidiel došlo v roku 1908. Vodné pólo je najdlhšie hraným kolektívnym športom na olympijských hrách. Prvýkrát sa objavil na olympiáde v Paríži v roku 1900.
Prvé pravidlá hry spracoval William Wilson zo Škótska.
Za správne rozmery ihriska zodpovedá usporiadateľská organizácia. Pre mužov je hracia plocha 25-33 metrov dlhá a pre ženy je 20-25 metrov dlhá. Šírka hracej plochy je 10-20 metrov. Biela farba označuje bránkovú čiaru, žltá čiara päť metrov od brány a dva metre od brány sa označuje červenou farbou. Bránka je 3 metre široká a 90 centimetrov vysoká, ak je hĺbka vody 1,5 a viac metrov hlboká.
Plavky musia byť nepriehľadné a pred zapojením do hry sa musia odstrániť všetky predmety, ktoré môžu spôsobiť zranenie.Ženy musia mať jednodielové plavky a vlasy pod čiapkou. Čiapky slúžia na to, aby rozhodcovia a diváci mohli rozlišovať hráčov. Mužstvá používajú čiapky kontrastných farieb, modré a biele. Sú upevnené pod bradou. Brankár má číslo 1 a ostatní čísla 2-13. Lopta je guľatá a musí byť vodotesná. Obvod lopty pre mužov je 68-71 cm a pre ženy 65-67 cm. Hmotnosť lopty má byť 400-450 gramov.
Milionár

Milionár môže byť:
Escudo

Escudo môže byť:
Kukenan

Kukenan alebo Kukenan tepui, v nárečí domorodcov Matawi je stolová hora v Guyanskej vysočine vo Venezuele, dosahujúca nadmorskú výšku 2 680 metrov. 
Domorodí indiáni z kmeňa Pémonov odjakživa považujú horu za posvätnú. Boja sa jej a majú pred ňou rešpekt. Azda aj preto je výstup na jej povrch zakázaný. Indiáni volajú stolovú horu Kukenan po svojom – Matawi, čo v preklade znamená „ak na mňa vylezieš, zomrieš“, alebo aj „hora samovrahov“.
Z Kukenanu padá aj štvrtý najvyšší vodopád na svete – Kukenanský vodopád s výškou 670 metrov. Nachádza sa tu aj niekoľko menších jaskýň, z ktorých najdlhšia je zatiaľ Sima Kukenan Norte s dĺžkou 650 metrov.
Švédska koruna

Švédska koruna ("svensk krona"; ISO 4217 SEK) je jednotka švédskej meny od roku 1873. Jej lokálna skratka je kr a delí sa na 100 öre (singulár aj plurál). Spolu s eurom je to aj neoficiálna mena fínskej provincie Ålandy.
Mince: 1, 2, 5, 10 korún
Bankovky: 20, 50, 100, 200, 500, 1000 korún
Tatra T7

Tatra T7 je siedmou (a poslednou) generáciou štandardných štvornápravových električiek, ktoré boli vyrábané spoločnosťou ČKD Tatra.
Konštrukcia.
Tatra T7 je štandardná štvornápravová jednosmerná motorová električka, ktorej dizajn pochádza z predchádzajúceho typu Tatra T6, respektíve od jeho predchodcu T5. Vozne T7 boli vyrábané na prelome 80. a 90. rokov 20. storočia.
Varianty.
Na rozdiel od šiestej generácie, kde boli realizované celkom štyri varianty, boli električky T7 vyrobené iba v jednom podtypu, ktorý bol označený ako Tatra T7B5.
Dánska koruna

Dánska koruna (ISO 4217 DKK) je jednotka dánskej meny, ktorá platí okrem Dánska aj v autonómnych provinciách Grónsko a na Faerských ostrovoch. Delí sa na 100 øre (singulár aj plurál). Miestna skratka dánskej koruny je kr.
Estónska koruna

Estónska koruna ("Eesti kroon"; ISO 4217 EEK) bola jednotkou estónskej meny. Delila sa na 100 senti (singulár sent). Od 1. januára 2011 ju nahradilo euro v konv. kurze €1=15,64664 EEK
Mince estónskej koruny mali hodnoty 5, 10, 20, 50 senti a 1 koruna, avšak obiehala aj 5 korunovka v dvoch verziách (75. výr. estónskej republiky a 75. výr. estónskej banky)
Bankovky v obehu mali hodnoty 1, 2, 5, 10, 25, 50, 100 a 500 korún.
Tatra RT6

Tatra RT6 je označenie dvoch rozdielnych typov nízkopodlažnej električky. Vyrábal ich český podnik ČKD Praha a poľská firma HCP v 90. rokoch 20. storočia.
Konštrukcia.
Oba typy električiek majú spoločný dizajn, ktorý vytvoril český architekt Ing. Patrik Kotas. Spoločnú majú tiež koncepciu, ktorá pochádza z francúzskych električiek z 80. rokov.
RT6 sú trojčlánkové šesťnápravové jednosmerné motorové električky. V krátkom nízkopodlažnom strednom článku sú sedadlá umiestnené pozdĺžne, nachádza sa v nehnanom podvozku. Ostatné dva podvozky sú trakčné.
Varianty.
Na začiatku 90. rokov bola vyvinutá električka Tatra RT6N1. Po vybudovaní prototypu RT6N bola vyrobená osemkusová testovacia séria, po ktorej vyrobili desať kusov pre Poľsko.
V polovici 90. rokov bol vyrobený prototyp RT6S.
Gibraltárska libra

Gibraltárska libra (ISO 4217 GIP) je zákonné platidlo Gibraltáru. Jej kurz k anglickej libre je stanovený na 1:1, pričom na území Gibraltáru je možné platiť aj anglickou librou, naopak to možné nie je.
Gibraltár tlačí vlastné bankovky už od roku 1927, mince razí od roku 1988.
Zlatý

Zlatý môže byť:
Š

Š je v poradí 34. písmeno slovenskej abecedy.
Poistka

Poistka môže byť:
Ď

Ď je v poradí 7. písmeno slovenskej abecedy.
Č

Č je v poradí 6. písmeno slovenskej abecedy.
Skrat

Skrat (alebo tiež "stav nakrátko") je stav v elektrickom obvode, kedy elektrický prúd neprechádza cez žiadny spotrebič a jediným odporom je vlastný odpor obvodu (resp. vodiča), cez ktorý prúd prechádza. Skrat nastáva aj pri priamom spojení pólov zdroja alebo pri prechode prúdu miestom kadiaľ mu to nebolo určené (napr. pri poruche). V domácnostiach alebo hlavných vysokonapäťových vedeniach skrat nastáva medzi fázou a zemou alebo fázou a nulovacím vodičom.
Následky skratu.
V obvodoch platí ohmov zákon, podľa ktorého veľkosť prúdu určíme ako formula_1 kde I – prúd, U – napätie, R – odpor. Ak teda jediným odporom je odpor vodiča – rádovo stotiny až desatiny ohmov, veľkosť prúdu je veľmi vysoká aj pri napätí 1 volt. S rastúcim prúdom v obvode sa zvyšuje aj teplota vodičov, pri týchto vysokých hodnotách môže dôjsť k požiaru, pokiaľ nie je obvod vhodne chránený.
Pri chemických zdrojoch dochádza k rýchlemu vybitiu týchto zdrojov, medzi elektródami dochádza k veľmi rýchlemu prenosu elektrického náboja a tým sa medzi nimi znižuje napätie. So zvyšujúcou sa teplotou vodičov a zdroja môže dochádzať k nežiaducim chemickým reakciám pri vysokých teplotách vnútri zdroja a tým k jeho poškodeniu až explózii.
V silnoprúdovej energetike a vysokonapäťových vedeniach predstavuje skrat značné nebezpečenstvo, extrémne hodnoty prúdu môžu spôsobiť požiar v okolí vedení, alebo zničenie zariadení, rozvodní alebo transformátorových vinutí.
Skrat ako ochrana.
Využíva sa pri vysokonapäťových rozvodoch pri ich údržbe, kontrole a pod. Pri vypnutom zariadení sa ako istenie pripoja špeciálnymi vysokovodivými káblami opravované zariadenia na zem, aby pri prípadnom náhodnom zapnutí zariadenia (rozvodu, transformátora a pod.) nedošlo k ohrozeniu života pracovníkov.
Ochrana pred skratom.
Na ochranu sa používajú ochranné prvky napr. poistka, istič, nadprúdové relé. Ich úlohou je "sledovať" veľkosť pretekajúceho prúdu na vstupnom vedení zariadenia, alebo chráneného obvodu. V prípade, že pretekajúci prúd prekročí nominálnu hodnotu (napr. pri skrate v zariadení, poruche a pod.) automaticky preruší napájanie (prívod energie). Ak sa takéto ochranné prvky v obvode nenachádzajú, je potrebné obvod sledovať a vypnúť ručne.
Ň

Ň je v poradí 26. písmeno slovenskej abecedy.
Ý

Ý je v poradí 44. písmeno slovenskej abecedy. Je to dlhá samohláska. Písmeno ý sa nachádza v slovách ako napríklad dlhý, mäkký, pekný, zelený oranžový, červený, modrý, sivý, ružový atď.
Lotyšský lats

Lotyšský lats (ISO 4217 LVL) bola jednotka lotyšskej meny, ktorá sa delila na 100 "santīmi". Od 1. januára 2014 ju nahradilo euro v konverznom kurze 1 EUR = 0,702804 LVL.
Mince lotyšského latsu mali nominály 1, 2, 5, 10, 20 a 50 (santīmi); 1 a 2 (lats).
Bankovky mali hodnoty 5, 10, 20, 50, 100 a 500 LVL.
Ú

Ú je v poradí 38. písmeno slovenskej abecedy. Je to dlhá samohláska.
Ó

Ó je v poradí 28. písmeno slovenskej abecedy. Je to dlhá samohláska.
Í

Í je v poradí 18. písmeno slovenskej abecedy. Je to dlhá samohláska.
Litovský litas

Litovský litas (ISO 4217 LTL) bola jednotka litovskej meny, ktorá sa delila na 100 "centų" (singulár "centas"). Od 1. januára 2015 ju nahradilo euro v konverznom kurze 1 EUR = 3,45280 LTL.
Mince litovského litasu mali nominály 1, 2, 5, 10, 20, 50 centas; 1, 2, 5 litai. Bankovky mali nominály 1, 2, 5, 10, 20, 50, 100, 200, 500 litai.
Poistné

Poistné môže byť:
Ľ

Ľ je v poradí 23. písmeno slovenskej abecedy.
Ô

Ô je v poradí 29. písmeno slovenskej abecedy. V súčasnosti sa používa v slovenčine, sliezštine, kašubčine, francúzštine a portugalčine.
Výslovnosť.
[uo] – slovenčina, a v jednej z abecied sliezštiny
[o:] – francúzština, predtým tiež v grónčine
[o:] – portugalčina
[o] – vietnamčina
É

É je v poradí 12. písmeno slovenskej abecedy.
Dz

Dz je digraf považovaný za samostatné písmeno "DZ" a "dz "(v UNICODE ako" Ǳ, ǳ"), v poradí 9. písmeno slovenskej abecedy. Označuje spoluhlásku /d͡z/.
Znak ("Ǳ, ǳ")" "sa v slovenskej znakovej sade nenachádza.
Róbert I.

Róbert I. môže byť:
Ä

Ä je v poradí 3. písmeno slovenskej abecedy. Hláskuje sa ako široké e alebo a s dvomi bodkami/a s dvoma bodkami. Graficky sa značí ako písmeno "A"/"a" s dvomi bodkami (dierézou) a v slovenskom jazyku je to jediná samohláska, ktorá nemá dlhý ekvivalent. Tam, kde sa (zvlášť pri slovotvorbe) vyžaduje predĺženie, použije sa dvojhláska "ia", napr. svätý → sviatok, mätiem → miasť, mäso → mias (tvar genitívu plurálu)… Vo vyššom štýle je riadna výslovnosť hlásky "ä" záväzná, v neutrálnom a nižšom štýle je nezvyčajná a hodnotí sa ako príznaková, nahrádza sa hláskou "e" (), prípadne "a".
Výskyt.
Hláska "ä" sa môže vyskytovať iba po spoluhláskach "b", "m", "p" a "v", napr. v týchto slovách (a ich tvarov):
V iných jazykoch.
Toto písmeno sa nachádza napríklad v estónskej, fínskej, nemeckej, švédskej či turkménskej abecede. Vo väčšine jazykov označuje predné otvorenejšie samohlásky, najčastejšie alebo .
Avonmore

Avonmore (, ) je rieka vo východnom Írsku. Je to ľavostranná zdrojnica rieky Avoca spoločne s riekou Avonbeg. Meria a tečie územím grófstva Wicklow.
Vzniká sútokom horských tokov Cloghoge a Inchavore, ktoré sa vlievajú do jazera Lough Dan. Západne od obce Roundwood už vyteká z jazera rieka Avonmore, tečie juhovýchodným smerom k osade Ballinacorbeg, odtiaľ do oblasti Glebe na juh a potom k obci Laragh na juhozápad. Tu najprv priberá sprava Glenmacnass, prechodne sa stáča na juh a opäť sprava priberá Glendasan. Odtiaľ pokračuje juhovýchodným smerom, priberá pravostrannú Derrybawn River a pod osadou Clara mení smer toku na juh. Na dolnom toku preteká mestom Rathdrum, následne preteká okrajom prírodného parku Avondale Forest Park, napokon sa v mieste zvanom "Meeting of the Waters" spája s vodami rieky Avonbeg a ďalej už tečú pod názvom Avoca.
Pygmalion efekt

Pygmalion efekt je druh sociálnej percepcie. Ide o často pozorovaný prípad, kedy sa človek začne správať spôsobom, ktorý od neho očakávajú druhí. V pedagogickej praxi i prípad učiteľa, ktorý očakáva neúspech študenta. Zjednodušene by sa Pygmalion efekt mohol nazvať „sebanaplňujúce proroctvo“. Tento jav skúmal a prvýkrát zverejnil americký psychológ Robert Rosenthal.
Ursula Kroeberová Le Guinová

Ursula Kroeberová Le Guinová (* 21. október 1929, Berkeley, Kalifornia, USA† 22. január 2018, Portland, Oregon) bola americká spisovateľka.
Aj keď písala romány, poéziu, knižky pre deti a eseje, najznámejšie sú jej romány a poviedky z oblasti science fiction a fantasy. V slovenčine je najobľúbenejší jej cyklus príbehov zo "Zememoria", najuznávanejším dielom však je román "Ľavá ruka tmy". Je považovaná za jedného z najlepších spisovateľov fantastických žánrov. Obdržala niekoľko cien, okrem cien Hugo a Nebula taktiež Gandalf Grand Master v 1979 a Damon Knight Memorial Grand Master Award v roku 2003. Známa je prepracovanosťou svojich diel a svojimi sondami do oblasti taoizmu, anarchizmu, feminizmu, psychológie a sociológie. Neoddeliteľnou súčasťou jej diel je vyhýbanie sa antropocentrizmu, vytvorenie cudzej kultúry jej však slúži ku zdeleniu informácií o kultúre našej.
Životopis.
Narodila sa v roku 1929 ako Ursula Kroeberová v rodine antropóloga Alfreda Kroebera a spisovateľky Theodory Kroeberovej. Alfred sa zaoberal pôvodnými obyvateľmi Ameriky, Theodora písala knihy pre deti a rovnako ako jej manžel sa venovala antropológii. Ursula už vo svojých jedenástich rokoch poslala svoj prvý príbeh do magazínu Astounding Science Fiction, bola však odmietnutá. Absolvovala v roku 1952 na Columbia University zo stredovekej romantickej literatúry. V štúdiach pokračovala vo Francúzsku, kde stretla svojho manžela, historika Charlesa Alfreda Le Guina. Svadbu mali dva dni pred Štedrým dňom roku 1953. Aj potom si ponechala v mene písmeno K ako Kroeberová. Od roku 1958 žije v Oregone v štáte Portland a má tri deti: Elisabeth, Caroline a Theodore.
Jej prvé knihy pojednávali o imaginárnych krajinách. Prvou uverejnenou prácou bola v roku 1962 poviedka April in Paris, prvými románmi boli roku 1966 Planéta exilu a Rocannonov svet.
Diela.
Pretože ide o veľmi plodnú autorku, je nasledujúci zoznam neúplný.
ISO 4217

ISO 4217 je medzinárodný štandard opisujúci trojpísmenové kódy, ktoré definujú názvy mien definované medzinárodnou organizáciou pre normalizáciu (ISO).
Prvé dve písmená sú písmená kódu ISO 3166-1 alfa-2 a definujú krajinu, tieto sa používajú aj v top-level doménach na Internete a tretie písmeno je obyčajne začiatočné písmeno samotnej meny.
BC Transit

BC Transit je kráľovská spoločnosť, ktorá zabezpečuje verejnú dopravu v celej kanadskej provincii Britská Kolumbia, s výnimkou regionálneho okresu Metro Vancouver. BC Transit sídli v meste Victoria.
Pôvodne bola známa pod názvom British Columbia Electric Railway, ktorá bola dcérskou spoločnosťou BC Hydro. BC Transit vznikla v roku 1972 s cieľom zabezpečiť služby verejnej dopravy v provincii. V roku 1978 vyňala vláda provincie verejnú dopravu zpod pôsobnosti BC Hydro a vytvorila novú spoločnosť Urban Transit Authority, ktorá sa neskôr premenovala na BC Transit. V roku 1999 prevzala služby verejnej dopravy v regionálnom okrese Metro Vancouver spoločnosť TransLink.
Medzinárodná finančná korporácia

Medzinárodná finančná korporácia (anglicky "International Finance Corporation" - IFC) ako jedna z inštitúcii Skupiny Svetovej banky bola založená v roku 1956.
Ciele.
Jej cieľom je napomáhať súkromnému sektoru hlavne v rozvojových krajinách, rozvíjať miestne kapitálové trhy prílevom medzinárodného kapitálu, poskytovať poradenskú činnosť vládam pri reštrukturalizácii a privatizácii štátnych podnikov a zaškoliť odborníkov pre ekonomickú činnosť.
Potrebný kapitál IFC získava emisiou obligácii v členských krajinách. IFC poskytuje pôžičky na rozvojové projekty na obdobie 3 až 12 rokov s odkladom spratnosti do troch rokov, a to bez záruk príslušnej vlády. 
Riadiace orgány IFC sú totožné s orgánmi Svetovej banky, ale IFC má aj nezávislý poradný bankový výbor, v ktorom sú zástupcovia ôsmich svetových bánk a obchodnú poradenskú radu, ktorú tvoria zástupcovia 39 významných svetových spoločností.
Členstvo.
IFC má 182 členov.